มาส์กหน้า อบไอน้ำ ทำความสะอาดและขัดผิว
เช่นเดียวกับคลีนเซอร์ การเลือกใช้มาส์กที่เหมาะกับประเภทผิวของคุณก็เป็นอีกหนึ่งสิ่งที่สำคัญเช่นกัน โดยคุณสามารถเลือกใช้มาส์กประเภทต่างๆ ได้ทั้งชนิดโคลน เจล ครีม หรือชีทที่มีคุณสมบัติในการขจัดความมันส่วนเกิน รักษาสิว เพิ่มความชุ่มชื้น เพิ่มความกระจ่างใส และปลอบประโลมผิว  มาส์กชนิดโคลนเหมาะสำหรับผิวมันและผิวที่มีแนวโน้มเกิดสิว เนื่องจากมีคุณสมบัติในการดูดซับความมันส่วนเกินและทำความสะอาดรูขุมขนอย่างล้ำลึก รวมถึงมีส่วนช่วยในการกระชับรูขุมขนให้ดูเล็กลง มาส์กชนิดครีมเหมาะสำหรับผิวแห้ง ผิวขาดความชุ่มชื้น และผิวผู้สูงวัย เนื่องจากมีน้ำมันเป็นส่วนประกอบหลักซึ่งมีส่วนช่วยในการเพิ่มความชุ่มชื้นให้กับผิว มาส์กชนิดเจลเหมาะสำหรับผิวเกือบทุกประเภท เนื่องจากโดยส่วนใหญ่แม้จะเป็นสูตรปราศจากน้ำมันแต่ยังคงช่วยในการเพิ่มความชุ่มชื้นและปลอบประโลมผิว ชีทมาส์กมีลักษณะเป็นแผ่นทำจากกระดาษหรือผ้าเนื้อบางเคลือบด้วยส่วนประกอบในรูปแบบน้ำที่คุณสมบัติในการแก้ปัญหาผิวต่างๆ มีให้เลือกทั้งสูตรเพิ่มความชุ่มชื้น ผลัดเซลล์ผิวเก่า และเพิ่มความกระจ่างใส ใช้มือที่ล้างสะอาดทามาส์กให้ทั่วใบหน้า โดยคุณยังสามารถเกลี่ยมาส์กไปจนถึงบริเวณลำคอและเนินอกได้เช่นกัน ทิ้งไว้ให้แห้งตามระยะเวลาที่ระบุไว้บนบรรจุภัณฑ์ ซึ่งโดยส่วนใหญ่จะใช้เวลา 10-20 นาที  คุณยังสามารถทามาส์กโดยใช้แปรงแทนก็ได้เช่นกัน โดยแนะนำให้เลือกใช้แปรงรองพื้นที่ทำขนสังเคราะห์และมีลักษณะแบน ดูคำแนะนำที่ระบุไว้บนบรรจุภัณฑ์เกี่ยวกับปริมาณของมาส์กที่ควรใช้ หากคุณเลือกใช้ชีทมาส์ก ให้คุณหยิบแผ่นมาส์กออกจากซองแล้วนำไปวางบนใบหน้าและกดเบาๆ เพื่อให้แผ่นมาส์กแนบไปกับผิว และเพื่อป้องกันไม่ให้แผ่นมาส์กหลุดร่วงลง แนะนำให้คุณนอนลงไปในขณะกำลังมาส์กหน้า เมื่อมาส์กแห้งดีแล้ว ให้คุณล้างมาส์กออกให้สะอาดด้วยน้ำอุ่น โดยอาจเช็ดด้วยผ้าชุบน้ำร่วมด้วยเพื่อขจัดมาส์กออกให้หมดจดโดยเฉพาะอย่างยิ่งหากคุณเลือกใช้มาส์กชนิดโคลน จากนั้นใช้ผ้าขนหนูซับแห้ง  ปฏิบัติตามคำแนะนำที่ระบุไว้บนบรรจุภัณฑ์เพื่อให้แน่ใจว่าคุณล้างมาส์กออกตามขั้นตอนอย่างถูกวิธี หากเลือกใช้ชีทมาส์ก ให้คุณดึงแผ่นมาส์กออกจากใบหน้าและนวดเบาๆ ให้เนื้อมาส์กซึมเข้าสู่ผิวหน้าโดยไม่จำเป็นต้องล้างออก เมื่อล้างมาส์กออกจนสะอาดหมดจดแล้ว ให้คุณล้างหน้าด้วยน้ำเย็นและเช็ดให้แห้งอีกครั้งก่อนทาเซรั่มและ/หรือมอยเจอร์ไรเซอร์ให้ทั่วผิวหน้าเพื่อบำรุงผิวให้ดูกระจ่างใสและมีสุขภาพดี คุณอาจเช็ดผิวหน้าด้วยโทนเนอร์ก่อนเริ่มทามอยเจอร์ไรเซอร์ได้เช่นกันหากต้องการ เติมน้ำเปล่า 1-2 ถ้วย (237-473 มิลลิลิตร) ลงไปในหม้อ นำหม้อขึ้นตั้งเตาและต้มน้ำด้วยไฟแรงประมาณ 5-10 นาทีให้น้ำเดือด คุณสามารถต้มน้ำให้เดือดโดยใช้กาต้มน้ำแทนได้เช่นกัน หลังจากที่น้ำเดือดได้ที่แล้ว ให้คุณยกหม้อออกจากเตาและเทน้ำลงในชามด้วยความระมัดระวัง เติมน้ำมันหอมระเหยที่ชื่นชอบลงไปและตั้งทิ้งไว้สักพักให้น้ำมันหอมระเหยผสมเข้ากันดีกับน้ำเปล่า  สำหรับผิวแห้งหรือผิวผู้สูงวัย ให้ผสมน้ำมันกุหลาบและ/หรือน้ำมันมะลิเพื่อช่วยให้ผิวเนียนนุ่มยิ่งขึ้น สำหรับผิวที่มีแนวโน้มเกิดสิว ให้ผสมน้ำมันทีทรีและ/หรือน้ำมันโรสแมรี่เพื่อช่วยต้านเชื้อแบคทีเรีย สำหรับผิวผสม ให้ผสมน้ำมันเกรปฟรุตเพื่อช่วยสร้างสมดุลให้กับผิว สำหรับผิวแพ้ง่าย ให้ผสมน้ำมันเจอร์เรเนียมและ/หรือน้ำมันลาเวนเดอร์เพื่อช่วยปลอบประโลมผิว สำหรับผู้ที่มีอาการภูมิแพ้หรือเป็นหวัดอาจผสมน้ำมันยูคาลิปตัสเพิ่มลงไปได้เช่นกัน เนื่องจากน้ำมันยูคาลิปตัสมีคุณสมบัติในการบรรเทาอาการคัดจมูก เมื่อน้ำมันหอมระเหยและน้ำเปล่าผสมเข้ากันดีแล้ว ให้คุณใช้ผ้าขนหนูผืนใหญ่คลุมศีรษะไว้และนำใบหน้าไปอังไว้เหนือชามให้ห่างจากไอน้ำประมาณ 5-10 นิ้ว (13-25 เซนติเมตร)  ควรแน่ใจว่าใช้ผ้าขนหนูคลุมปิดทั้งศีรษะและบริเวณรอบๆ ชามเพื่อกักไอน้ำไว้และทำให้ไอน้ำสัมผัสกับผิวหน้าได้อย่างเต็มที่ ระมัดระวังอย่าให้ใบหน้าใกล้กับไอน้ำมากเกินไป ไม่เช่นนั้นผิวหน้าของคุณอาจถูกความร้อนลวกได้ นำใบหน้าไปอังไว้เหนือไอน้ำประมาณ 90 วินาทีถึง 2 นาที จากนั้นหยุดพัก 1-2 นาทีแล้วจึงนำใบหน้ากลับไปอังเหนือไอน้ำอีกครั้ง ทำซ้ำเช่นนี้จนครบ 5 ครั้ง หากผิวของคุณร้อนเกินไปจนรู้สึกเหมือนถูกลวก ให้คุณหยุดการอบไอน้ำโดยทันที เมื่ออบไอน้ำเสร็จเรียบร้อยแล้ว ให้คุณล้างหน้าให้สะอาดด้วยน้ำอุ่นและซับให้แห้งด้วยผ้าขนหนูเพื่อเตรียมพร้อมสำหรับการมาส์กหน้าในขั้นตอนต่อไป หากคุณเลือกใช้มาส์กแบบโคลนในขั้นตอนการมาส์กหน้า คุณไม่จำเป็นต้องซับผิวหน้าให้แห้งสนิท อันดับแรก ให้คุณทำความสะอาดผิวหน้าให้พร้อมสำหรับการขัดผิว เริ่มจากชโลมผิวหน้าให้เปียกด้วยน้ำอุ่นและใช้คลีนเซอร์ที่เหมาะกับสภาพผิวของคุณนวดให้ทั่วใบหน้า จากนั้นล้างออกให้สะอาดด้วยน้ำอุ่นอีกครั้ง  ใช้ผ้าขนหนูสะอาดซับหน้าเล็กน้อยให้พอหมาดๆ โดยไม่จำเป็นต้องเช็ดให้แห้งสนิทเพื่อให้ผิวหน้าเปียกชื้นเล็กน้อยสำหรับการขัดผิว สำหรับผิวมัน เลือกใช้คลีนเซอร์แบบเจลหรือโฟมสูตรปราศจากน้ำมันที่ช่วยในการขจัดน้ำมันส่วนเกินและทำความสะอาดรูขุมขนอย่างล้ำลึก สำหรับผิวแห้ง เลือกใช้คลีนเซอร์แบบครีมหรือน้ำมันที่ช่วยทำความสะอาดผิวได้อย่างหมดจดโดยไม่ทำให้สูญเสียความชุ่มชื้น สำหรับผิวแพ้ง่าย เลือกใช้คลีนเซอร์แบบครีมสูตรปราศจากน้ำหอมและไม่ก่อให้เกิดการระคายเคืองต่อผิว สำหรับผิวที่มีแนวโน้มเกิดสิว เลือกใช้คลีนเซอร์สูตรปราศจากน้ำมันที่มีส่วนผสมที่ช่วยในการรักษาสิวอย่างกรดซาลิไซลิก เมื่อล้างหน้าสะอาดแล้ว ใช้สครับขัดผิวสูตรอ่อนโยนปริมาณเล็กน้อยทาให้ทั่วใบหน้าและนวดวนเป็นวงกลมไล่ขึ้นมาทางด้านบนนาน 30 วินาทีถึง 1 นาที โดยเน้นที่บริเวณที่หยาบกร้าน แห้ง หรือเกิดการอุดตันของรูขุมขน  เลือกใช้สครับขัดผิวที่ประกอบด้วยไมโครบีดส์ที่ก่อให้เกิดการระคายเคืองน้อยกว่าเนื้อผลไม้หรือเปลือกถั่ว หากคุณมีผิวมันหรือผิวที่มีแนวโน้มเกิดสิว คุณสามารถขัดผิวได้สัปดาห์ละ 2-3 ครั้ง หากคุณมีผิวธรรมดาหรือผิวผสม คุณสามารถขัดผิวได้ไม่เกิน 2 ครั้งต่อสัปดาห์ หากคุณมีผิวแห้งหรือผิวแพ้ง่าย คุณควรขัดผิวเพียงสัปดาห์ละครั้งเท่านั้น หลังจากขัดผิวเสร็จเรียบร้อยแล้ว ให้คุณล้างสครับขัดผิวออกให้หมดจดก่อนใช้ผ้าขนหนูซับให้แห้ง หากคุณต้องการขัดผิวเท่านั้นโดยไม่อบไอน้ำหรือมาส์กหน้าต่อ ให้คุณทาเซรั่มหรือมอยเจอร์ไรเซอร์ที่ใช้เป็นประจำหลังขัดผิวเสร็จเรียบร้อยแล้ว
เลือกใช้มาส์กที่เหมาะกับประเภทผิวของคุณ. ทามาส์กให้ทั่วใบหน้าและทิ้งไว้ให้แห้ง. ล้างออกให้สะอาดและซับให้แห้ง. ทามอยเจอร์ไรเซอร์ตามปกติ. ต้มน้ำให้เดือด. เทน้ำลงในชามและเติมน้ำมันหอมระเหยลงไป. ใช้ผ้าขนหนูคลุมศีรษะไว้และนำใบหน้าไปอังไว้เหนือชาม. อบไอน้ำเป็นช่วงๆ. ล้างออกให้สะอาดและซับให้แห้ง. ทำความสะอาดผิวหน้า. ขัดผิวอย่างอ่อนโยน. ล้างออกให้สะอาดและซับให้แห้ง.
https://www.wikihow.com/Exfoliate,-Steam-and-Use-Face-Masks https://www.wikihow.com/Exfoliate,-Steam-and-Use-Face-Masks https://www.wikihow.com/Exfoliate,-Steam-and-Use-Face-Masks
Applying a Facial Mask Steaming Your Face Cleansing and Exfoliating Your Face